title: 2012/394/EU: Kommissionens afgørelse af 21. december 2011 om EU-lovgivningens forenelighed med foranstaltninger truffet af Italien i henhold til artikel 14 i Europa-Parlamentets og Rådets direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester)

text:
               17.7.2012

               DA

               Den Europæiske Unions Tidende

               L 187/57

         KOMMISSIONENS AFGØRELSE
   af 21. december 2011
   om EU-lovgivningens forenelighed med foranstaltninger truffet af Italien i henhold til artikel 14 i Europa-Parlamentets og Rådets direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester)
   (2012/394/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (1), særlig artikel 14, stk. 2, og
   ud fra følgende betragtninger:

               (1)

               Italien har ved brev af 20. september 2011, modtaget af Kommissionen den 21. september 2011, underrettet Kommissionen om de foranstaltninger, der i henhold til direktiv 2010/13/EU, artikel 14, stk. 1, vil blive iværksat for at integrere, opdatere og ændre de i øjeblikket gældende foranstaltninger, som blev godkendt af Kommissionen ved afgørelse af 25. juni 2007 (2).

               (2)

               Kommissionen har inden for en periode på tre måneder fra modtagelsen af underretningen efterprøvet, om de pågældende foranstaltninger er forenelige med fællesskabsretten, især hvad angår foranstaltningernes proportionalitet og den nationale høringsprocedures gennemsigtighed.

               (3)

               Kommissionen har i sin undersøgelse taget hensyn til de foreliggende oplysninger om det italienske medielandskab.

               (4)

               Den ændrede liste over begivenheder af stor samfundsinteresse, som er omfattet af de italienske foranstaltninger, er udfærdiget på en klar og tydelig måde, og der har været gennemført en vidtrækkende høringsproces i Italien vedrørende ændringen af den tidligere liste.

               (5)

               Kommissionen finder det godtgjort, at de begivenheder, som er omfattet af de italienske foranstaltninger, opfylder mindst to af nedenstående kriterier, som anses for at være pålidelige indikatorer for en begivenheds samfundsmæssige interesse: i) begivenheden er af særlig almen interesse for medlemsstatens befolkning og ikke blot af betydning for dem, der sædvanligvis følger med i den pågældende sport eller aktivitet; ii) begivenheden har en generelt anerkendt og klar kulturel betydning for medlemsstatens befolkning, især som katalysator for kulturel identitet; iii) begivenheden omfatter landsholdets deltagelse i en kamp eller turnering af international betydning; iv) begivenheden er traditionelt blevet sendt på en gratis tv-kanal og har haft høje seertal.

               (6)

               Moto GP Grand Prix er en begivenhed, som er særlig populær i Italien, også for dem, der ikke sædvanligvis følger med heri, fordi begivenheden omhandler italienske køreres og motorcykelmærkers deltagelse i en vigtig, international konkurrence. Den er også traditionelt blevet sendt på en gratis tv-kanal og har haft høje seertal.

               (7)

               VM-finalerne og –semifinalerne i basketball, vandpolo og volleyball, hvor det italienske landshold deltager, opfylder kriteriet om et landsholds deltagelse ved en vigtig, international turnering og er af særlig udbredt interesse i Italien, også blandt dem, der ikke sædvanligvis følger med i disse sportsgrene, ligesom de traditionelt er blevet sendt på en gratis tv-kanal, hvor de har haft høje seertal.

               (8)

               VM i rugby har deltagelse af det italienske landshold og opfylder dermed kriteriet om et landsholds deltagelse ved en vigtig, international turnering og er af særlig udbredt interesse i Italien, også blandt dem, der ikke sædvanligvis følger med i denne sportsgren.

               (9)

               De rugbykampe i Six Nations-turneringen, hvor det italienske landshold spiller, opfylder både kriteriet om et landsholds deltagelse ved en vigtig, international turnering og er af særlig udbredt interesse i Italien, også blandt dem, der ikke sædvanligvis følger med i denne sportsgren, og de er traditionelt blevet sendt på en gratis tv-kanal, hvor de har haft høje seertal.

               (10)

               Semifinalerne og finalerne ved turneringerne Davis Cup og Fed Cup, hvor et italiensk hold deltager, opfylder kriteriet om et landsholds deltagelse ved en vigtig, international turnering og er af særlig udbredt interesse i Italien, også blandt dem, der ikke sædvanligvis følger med i denne sportsgren.

               (11)

               Semifinalerne og finalen i tennisturneringen Internazionali d’Italia, hvor italienske tennisspillere deltager, har italiensk deltagelse ved en vigtig, international turnering og er af særlig udbredt interesse i Italien, også blandt dem, der ikke sædvanligvis følger med i denne sportsgren, delvist fordi turneringen finder sted i Italien. Den udbredte interesse for begivenheden bekræftes af seertallene, som de seneste år har vist offentlighedens stigende interesse for denne sportsgren.

               (12)

               VM i landevejscykling (professionelt cykelløb for mænd) er af særlig udbredt interesse i Italien, også blandt dem, der ikke sædvanligvis følger med i denne sportsgren, bl.a. fordi italienske ryttere deltager, og løbet er traditionelt blevet sendt på en gratis tv-kanal, hvor det har haft høje seertal.

               (13)

               Sæsonpremieren på La Scala-operaen i Milano er af særlig udbredt interesse i Italien, også blandt dem, der ikke sædvanligvis følger med i denne form for aktivitet, ligesom den er særlig kulturel betydning i Italien og fungerer som katalysator for den italienske kulturelle identitet.

               (14)

               Nytårskoncerten fra operahuset La Fenice i Venedig er af særlig udbredt interesse i Italien, også blandt dem, der ikke sædvanligvis følger med i denne form for aktivitet; den er særlig kulturel betydning i Italien, fungerer som katalysator for den italienske kulturelle identitet og er traditionelt blevet sendt på en gratis tv-kanal, hvor den har haft høje seertal.

               (15)

               Da det er af altovervældende offentlig interesse, at den brede offentlighed sikres adgang til transmissioner af arrangementer, som er af væsentlig samfundsmæssig interesse, forekommer de italienske foranstaltninger tilstrækkelige til at kunne begrunde undtagelsen fra den grundlæggende ret, fastlagt i traktaten om Den Europæiske Unions funktionsmåde (TEUF), artikel 56, til at levere tjenesteydelser.

               (16)

               De italienske foranstaltninger er ligeledes i overensstemmelse med EU's konkurrenceregler, da udpegningen af kvalificerede tv-selskaber, der kan transmittere de nævnte begivenheder, bygger på objektive kriterier (krav til dækning), som tillader reel og potentiel konkurrence om erhvervelse af rettighederne til at transmittere dem. Dertil kommer, at det nævnte antal begivenheder ikke er så uforholdsmæssigt stort, at der skabes konkurrenceforvridning på downstream-markedet for gratis kanaler og betalingskanaler.

               (17)

               Det generelle proportionalitetsprincip ved de italienske foranstaltninger understøttes af flere faktorer. Sænkningen af niveauet (fra 90 % til 80 %) for, hvor stor en del af befolkningen de kvalificerede tv-selskaber skal nå ud til, øger for det første foranstaltningernes proportionalitet, da det er med til at øge antallet af tv-selskaber, der potentielt kan kvalificere sig. For det andet er der blevet indført en frivillig mekanisme, som skal løse tvister mellem tv-stationer vedrørende de tekniske forhold for transmissionen og betalingen af et rimeligt beløb for underlicensaftalen for eksklusive transmissionsrettigheder. For det tredje vil de endelige italienske foranstaltningers ikrafttræden blive udskudt til den 1. september 2012 for at sikre, at eventuelle igangværende forhandlinger ikke bliver berørt. Slutteligt tager de italienske foranstaltninger højde for situationer, hvor ikke-kvalificerede tv-stationer køber rettighederne til at transmittere begivenhederne på listen for dermed at sikre passende underlicensordninger for kvalificerede tv-stationer, ligesom foranstaltningerne tager højde for situationer, hvor der muligvis ikke findes kvalificerede købere begivenhederne på listen, således at ikke-kvalificerede tv-stationer kan udøve deres rettigheder og det undgås, at begivenheden slet ikke bliver sendt.

               (18)

               Kommissionen har informeret de andre medlemsstater om de italienske foranstaltninger og har forelagt resultaterne af sin undersøgelse ved et møde i det ved artikel 29 i direktiv 2010/13/EU nedsatte udvalg. Udvalget vedtog ved dette møde en positiv udtalelse —

         VEDTAGET DENNE AFGØRELSE:
   Eneste artikel
   1.   De foranstaltninger, som Italien har truffet i henhold til artikel 14, stk. 1, i direktiv 2010/13/EU, og som Kommissionen er blevet underrettet om i overensstemmelse med artikel 14, stk. 2, i direktiv 2010/13/EU, den 21. september 2011, er forenelige med EU-lovgivningen.
   2.   De italienske foranstaltningers endelige form vil blive offentliggjort i Den Europæiske Unions Tidende, så snart de er blevet vedtaget på nationalt niveau og Kommissionen er blevet underrettet herom. Dette er i overensstemmelse med artikel 14, stk. 2, i direktiv 2010/13/EU.

      Udfærdiget i Bruxelles, den 21. december 2011.

            På Kommissionens vegne

         Neelie KROES

            Næstformand

      (1)  EUT L 95 af 15.4.2010, s. 1.

      (2)  Kommissionens afgørelse 2007/475/EF af 25. juni 2007 om foreneligheden med fællesskabsretten af de foranstaltninger, som Italien har truffet i henhold til artikel 3a, stk. 1, i Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af tv-spredningsvirksomhed (EUT L 180 af 10.7.2007, s. 5).

      BILAG

         Offentliggørelse i henhold til artikel 14 i direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester)
         De foranstaltninger, som Italien har truffet, og som skal offentliggøres i overensstemmelse med artikel 14 i direktiv 2010/13/EU, er fastlagt i følgende uddrag af den italienske kommunikationsmyndigheds afgørelse nr. 131/12/CONS af 15. marts 2012.

            »HAR TRUFFET FØLGENDE AFGØRELSE:
            Eneste artikel
            1.   I henhold til artikel 32-ter i den konsoliderede tekst om radiotjenester og audiovisuelle medietjenester vedtager myndigheden hermed listen over arrangementer af væsentlig samfundsmæssig interesse, som skal sendes på frie kanaler, og som er anført i bilag A og B, der udgør en integreret del af denne afgørelse.
            2.   Denne afgørelse træder i kraft den 1. september 2012 og vil blive offentliggjort i Gazzetta ufficiale della Repubblica italiana (det italienske statstidende) og på myndighedens websted, mens kun bilag A vil blive offentliggjort i Den Europæiske Unions Tidende.

               Rom, den 15. marts 2011 (1).

                  Corrado CALABRÒ

                     Formand

                  Nicola D’ANGELO

                     Kommissionsmedlem

                  Antonio MARTUSCIELLO

                     Kommissionsmedlem

                     Certificering af overensstemmelse med afgørelsen

                  Roberto VIOLA

                     Generalsekretær«

         KOMMUNIKATIONSSTYRELSEN
         [Autorità per le Garanzie nelle Comunicazioni]

               »BILAG A TIL AFGØRELSE Nr. 131/12/CONS AF 15. MARTS 2012

                  LISTE OVER BEGIVENHEDER AF SÆRLIG SAMFUNDSINTERESSE, SOM SKAL SENDES PÅ FRIE KANALER

                  (EU-relevant tekst)

               Artikel 1
               Begivenheder af stor samfundsinteresse
               1.   Denne afgørelse vedrører transmissionen af begivenheder, som anses for at være af stor samfundsinteresse.
               2.   I denne liste forstås ved:
               A.   en »begivenhed af stor samfundsinteresse«: en begivenhed af sportslig eller ikke-sportslig karakter, som opfylder mindst to af følgende fire kriterier:a)begivenheden og dens resultat er af særlig udbredt interesse i Italien, også for andre personer end dem, der normalt ser denne type begivenhed i tvb)begivenheden er alment anerkendt af den brede befolkning, har særlig kulturel betydning og styrker den italienske kulturelle identitetc)begivenheden er en stor international turnering inden for en specifik sportsgren, hvor det italienske landshold deltagerd)begivenheden er tidligere blevet transmitteret på en fri kanal og har traditionelt haft høje seertal i ItalienB.   »kvalificeret tv-spredningsorgan«: et tv-spredningsorgan underlagt italiensk lovgivning, som kan garantere, at mindst 80 % af den italienske befolkning kan følge begivenhederne på en fri kanal uden yderligere omkostninger.
               Artikel 2
               Liste over begivenheder og betingelser for tv-transmission
               1.   Styrelsen har opstillet nedenstående liste over begivenheder, som anses for at være af så stor samfundsinteresse, at italiensk lovgivning forbyder tv-spredningsorganer at transmittere disse i eksklusiv og krypteret form for dermed at sikre, at mindst 80 % af den italienske befolkning kan følge begivenhederne på en fri kanal uden yderligere omkostninger:

                           a)

                           de olympiske sommer- og vinterlege

                           b)

                           finalen ved VM i fodbold samt alle kampe, hvor det italienske landshold spiller

                           c)

                           finalen ved EM i fodbold samt alle kampe, hvor det italienske landshold spiller

                           d)

                           alle fodboldkampe, hvor det italienske landshold spiller, på hjemme- eller udebane, i officielle turneringer

                           e)

                           Champions League- og Europa League-finaler og semifinaler, hvor et italiensk hold spiller

                           f)

                           cykelløbet Giro d'Italia

                           g)

                           det italienske Formel 1 Grand Prix

                           h)

                           det italienske MotoGP Grand Prix

                           i)

                           finaler og semifinaler ved verdensmesterskaberne i basketball, vandpolo, volleyball og rugby, hvor et italiensk hold deltager

                           j)

                           rugbykampe i Six Nations-turneringen, hvor et italiensk hold deltager

                           k)

                           finaler og semifinaler ved Davis Cup og Fed Cup, hvor et italiensk hold deltager, og tennisturneringen Italian Open, når italienske spillere deltager

                           l)

                           VM i landevejscykling

                           m)

                           den italienske Sanremo musikfestival

                           n)

                           sæsonåbningen af La Scala-operaen i Milano

                           o)

                           nytårskoncerten i La Fenice i Venedig.

                     2.   Begivenhederne i stk. 1, litra b) og c), skal sendes i deres fulde længde. Med hensyn til de andre begivenheder må tv-spredningsorganerne selv bestemme, hvordan der sendes, enten live i fuld eller delvis længde eller forskudt i fuld eller delvis længde.
               3.   Når transmissionsrettighederne for en eller flere begivenheder nævnt i stk. 1 er tilfaldet et ikke-kvalificeret tv-spredningsorgan, skal dette organ med rimeligt varsel offentliggøre et forslag på sin hjemmeside, omhandlende hvordan det på rimelige markedsvilkår og uden forskelsbehandling vil overdrage rettighederne til at sende begivenheden under de forhold, som er beskrevet i stk. 1. Samtidig skal Styrelsen underrettes herom.
               4.   Hvis der ikke er et kvalificeret tv-spredningsorgan, som afgiver et bud, eller hvis de indkomne bud ikke er afgivet på rimelige markedsvilkår og uden forskelsbehandling, kan det tv-spredningsorgan, som har rettighederne, udnytte disse uanset bestemmelserne i stk. 1.
               5.   Styrelsen forbeholder sig retten til — efter en passende periode — at ændre sin afgørelse, listen under stk. 1 og betingelserne under stk. 2.
               Artikel 3
               Procedure i tvister
               1.   I tilfælde af tvist mellem tv-spredningsorganer om transmissionen af en af de begivenheder, som er omhandlet i artikel 2, stk. 1, med hensyn til de tekniske forhold for transmissionen og betalingen af et rimeligt beløb for underlicensaftalen for eksklusive transmissionsrettigheder, gælder de procedureregler, som er fastsat i den bekendtgørelse, der er tilknyttet afgørelse nr. 352/08/CONS, hvor de beføjelser, som bekendtgørelsen tillægger Commissione per le infrastrutture e le reti (kommitéen for infrastruktur og netværk) forstås som beføjelser, der bliver tillagt rådet, la Direzione forstås som Direzione servizi media (det italienske direktorat for medieservice) og Direttore forstås som chef for dette direktorat.«

         (1)  Dette er en trykfejl. Datoen burde være den 15. marts 2012, som der står i Gazzetta ufficiale della Repubblica italiana, almindelig serie, nr. 92 af 19.4.2012.


title: Rådets afgørelse 2008/868/FUSP af 13. oktober 2008 om indgåelse af aftalen mellem Den Europæiske Union og Den Russiske Føderation om Den Russiske Føderations deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)

text:
               18.11.2008

               DA

               Den Europæiske Unions Tidende

               L 307/15

         RÅDETS AFGØRELSE 2008/868/FUSP
   af 13. oktober 2008
   om indgåelse af aftalen mellem Den Europæiske Union og Den Russiske Føderation om Den Russiske Føderations deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Den 15. oktober 2007 vedtog Rådet fælles aktion 2007/677/FUSP om Den Europæiske Unions militæroperation i Republikken Tchad og Den Centralafrikanske Republik (1) (operation EUFOR Tchad/RCA).

               (2)

               I artikel 10, stk. 3, i den fælles aktion bestemmes det, at detaljerede ordninger vedrørende tredjelandes deltagelse fastlægges i en aftale i overensstemmelse med traktatens artikel 24.

               (3)

               I forlængelse af Rådets bemyndigelse af 13. september 2004 har formandskabet, bistået af generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik, forhandlet en aftale mellem Den Europæiske Union og Den Russiske Føderation om Den Russiske Føderations deltagelse i operation EUFOR Tchad/RCA (i det følgende benævnt »aftalen«).

               (4)

               Aftalen bør godkendes på Den Europæiske Unions vegne —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Den Russiske Føderation om Den Russiske Føderations deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA) godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Den Europæiske Union.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 13. oktober 2008.

            På Rådets vegne

         B. KOUCHNER

            Formand

      (1)  EUT L 279 af 23.10.2007, s. 21.
    ---documentbreak---

               18.11.2008

               DA

               Den Europæiske Unions Tidende

               L 307/16

         OVERSÆTTELSE
   AFTALE
   mellem Den Europæiske Union og Den Russiske Føderation om Den Russiske Føderations deltagelse i Den Europæiske Unions militæroperation i Republikken Tchad og Den Centralafrikanske Republik (EUFOR Tchad/RCA)
   DEN EUROPÆISKE UNION (EU),
   på den ene side, og
   DEN RUSSISKE FØDERATION,
   på den anden side,
   i det følgende benævnt »parterne«,
   ER UNDER HENVISNING TIL:
   FN’s Sikkerhedsråds resolution 1778 (2007) af 25. september 2007, der bemyndiger EU til at deployere styrker i Republikken Tchad og Den Centralafrikanske Republik
   Rådet for Den Europæiske Unions vedtagelse af fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (EUFOR Tchad/RCA)
   Den Udenrigs- og Sikkerhedspolitiske Komités afgørelse TCHAD/1/2008 om accept af bidrag fra tredjelande til Den Europæiske Unions militæroperation i Republikken Tchad og Den Centralafrikanske Republik og Den Udenrigs- og Sikkerhedspolitiske Komités afgørelse TCHAD/2/2008 om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik, begge ændret ved Den Udenrigs- og Sikkerhedspolitiske Komités afgørelse TCHAD/3/2008 af 14. maj 2008, og
   UD FRA FØLGENDE BETRAGTNINGER:

               (1)

               Generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik indbød ved skrivelse af 7. december 2007 Den Russiske Føderation til at overveje en eventuel deltagelse i EU’s operation i Republikken Tchad og Den Centralafrikanske Republik.

               (2)

               Den Russiske Føderation erklærede sig ved skrivelse af 23. april 2008 rede til at overveje en eventuel deltagelse.

               (3)

               Generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik og Den Russiske Føderations udenrigsminister fremsatte den 29. april 2008 en fælles erklæring om gensidigt samarbejde i krisestyringsoperationer,

         BLEVET ENIGE OM FØLGENDE:
   Artikel 1
   Deltagelse i operationen
   1.   Den russiske part deltager i den af Den Europæiske Union ledede operation i henhold til FN’s Sikkerhedsråds resolution 1778 (2007) og i overensstemmelse med fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA) (i det følgende benævnt »EU-operationen«) og operationsplanen af 18. januar 2008, idet den stiller et militært kontingent fra Den Russiske Føderations militære styrker (i det følgende benævnt »det russiske militære kontingent«) til rådighed med henblik på at støtte EU-operationen med lufttransport, jf. dog eventuelle gennemførelsesvilkår fastlagt i gennemførelsesarrangementerne som omhandlet i artikel 6 i denne aftale. Lufttransport udføres med fly fra det russiske militære kontingent med henblik på beskyttelse af liv og sikkerhed for de EU-ledede styrker (EUFOR) og FN’s mission i Den Centralafrikanske Republik og Tchad (MINURCAT) personel gennem transport af EUFOR-personel og MINURCAT-personel, transport af last samt eftersøgnings- og redningsarbejde for så vidt angår EUFOR-personel og MINURCAT-personel.
   2.   Den russiske parts bidrag til EU-operationen berører ikke Den Europæiske Unions selvstændige beslutningstagning.
   3.   Den russiske part sikrer, at det russiske militære kontingent varetager sine opgaver i overensstemmelse med:

               —

               fælles aktion 2007/677/FUSP som omhandlet i denne artikels stk. 1

               —

               eventuelle gennemførelsesarrangementer, der skal vedtages af begge parter.

         4.   Personel fra det russiske militære kontingent anvender EU-operationens regler for operationer, for så vidt de ikke er i strid med russisk lovgivning. Eventuelle forbehold/restriktioner i forhold til reglerne for operationen, der fastlægges af den russiske part, angives officielt over for den øverstbefalende for EU-operationen.
   5.   Det russiske militære kontingent udfører sine opgaver og handler i overensstemmelse med EU-operationens mål og mandat som fastsat i FN’s Sikkerhedsråds resolution 1778 (2007).
   6.   Den russiske part kan til enhver tid trække sit bidrag tilbage, enten efter anmodning fra EU’s øverstbefalende for operationen eller ved afgørelse truffet af den russiske part, efter konsultationer mellem parterne. Den russiske part underretter i god tid EU’s øverstbefalende for operationen om eventuelle ændringer af dens deltagelse i EU-operationen.
   Artikel 2
   Status for styrkerne
   1.   Status for det russiske militære kontingent er omfattet af de aftaler om status for styrkerne, der gælder mellem Den Europæiske Union og Republikken Tchad, Den Centralafrikanske Republik, Republikken Cameroun, efter deres ankomst i operationsområdet.
   2.   Med forbehold af de i denne artikels stk. 1 omhandlede aftaler om status for styrkerne har den russiske part jurisdiktion over det russiske militære kontingent.
   3.   En repræsentant for den russiske part deltager i procedurerne for behandling og afgørelse af eventuelle erstatningskrav, der involverer det russiske militære kontingent som omhandlet i aftalerne om status for styrkerne i denne artikels stk. 1.
   4.   Den russiske part har ansvaret for afviklingen af sager om erstatningskrav fra eller vedrørende militærpersonel fra det russiske militære kontingent, der står i forbindelse med det russiske militære kontingents deltagelse i EU-operationen. Den russiske part har ansvaret for eventuelt at retsforfølge militærpersonel fra det russiske militære kontingent eller pålægge vedkommende en disciplinær sanktion efter sine egne love og forskrifter.
   5.   Den Europæiske Union forpligter sig til at sikre, at medlemsstaterne ved undertegnelsen af denne aftale fremsætter en erklæring om frafald af krav mod Den Russiske Føderation i forbindelse med Den Russiske Føderations deltagelse i EU-operationen. Denne erklæring er knyttet som bilag til denne aftale.
   6.   Den russiske part forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i EU-operationen. Denne erklæring er knyttet som bilag til denne aftale.
   7.   Status for de styrker, der er udstationeret ved EU-operationens hovedkvarter i Paris, Frankrig, er omfattet af de arrangementer, der gælder mellem Den Franske Republiks og Den Russiske Føderations kompetente myndigheder.
   Artikel 3
   Klassificerede oplysninger
   1.   Den russiske part beskytter klassificerede EU-oplysninger, som den får stillet til rådighed i forbindelse med EU-operationen, i overensstemmelse med kravene om beskyttelse af klassificerede oplysninger i Den Russiske Føderations lovgivning. I den forbindelse svarer parternes sikkerhedsklassifikationer til følgende:

               EU

               Den Russiske Føderation

               SECRET UE

               СОВЕРШЕННО СЕКРЕТНО

               CONFIDENTIEL UE

               СЕКРЕТНО

         Den Russiske Føderations sikkerhedsmærkning »ДЛЯ СЛУЖЕБНОГО ПОЛЬЗОВАНИЯ« svarer til EU’s sikkerhedsklassifikation RESTREINT UE.
   2.   Den russiske part træffer alle relevante foranstaltninger til at sikre, at klassificerede EU-oplysninger, som den får stillet til rådighed i forbindelse med EU-operationen, beskyttes på et niveau svarende til de grundlæggende principper og minimumsstandarder for beskyttelse af klassificerede EU-oplysninger, der finder anvendelse i EU, og må navnlig:

               —

               ikke anvende klassificerede oplysninger, der er videregivet til den, til andre formål end dem, hvortil de klassificerede oplysninger er videregivet af EU

               —

               ikke videregive sådanne oplysninger til tredjemand uden forudgående skriftligt samtykke fra EU

               —

               sikre, at adgang til klassificerede oplysninger, der er videregivet til den, kun gives til personer, for hvem kendskab til de pågældende oplysninger er nødvendigt for udførelsen af deres tjenstlige pligter og som, når det drejer sig om oplysninger, der er klassificeret CONFIDENTIEL UE eller højere, tillige er sikkerhedsgodkendt

               —

               sikre, at alle personer, der har behov for adgang til klassificerede oplysninger, inden de får adgang hertil, orienteres om og overholder kravene i de bestemmelser om sikkerhedsbeskyttelse, der gælder for klassifikationen af de oplysninger, som de får adgang til

               —

               sikre, at alle lokaliteter, områder, bygninger, kontorer, lokaler samt kommunikations- og informationssystemer, hvor der opbevares og/eller behandles klassificerede oplysninger og dokumenter, beskyttes ved hjælp af passende fysiske sikkerhedsforanstaltninger

               —

               sikre, at de klassificerede dokumenter, der er videregivet til den, indføres i et særligt register ved modtagelsen

               —

               underrette EU om enhver reel eller formodet lækage eller kompromittering af de klassificerede oplysninger, der er videregivet til den. I sådanne tilfælde indleder den russiske part en efterforskning og træffer passende foranstaltninger til at forhindre en gentagelse.

         3.   Klassificerede oplysninger fremsendes, under hensyn til klassifikationsniveauet, via de diplomatiske kanaler, sikret postforsendelse eller personlig transport.
   4.   Hvis EU og Den Russiske Føderation har indgået en aftale om beskyttelse af klassificerede oplysninger, finder bestemmelserne i den aftale anvendelse i forbindelse med EU-operationen.
   Artikel 4
   Kommandostruktur
   1.   Det russiske militære kontingent forbliver fuldt ud underlagt den russiske parts kommando.
   2.   De kompetente russiske myndigheder giver den øverstbefalende for operationen bemyndigelse til at tildele det russiske militære kontingent opgaver med henblik på gennemførelse af missionen som beskrevet i artikel 1, stk. 1, i denne aftale, ved det russiske militære kontingents ankomst til operationsområdet. Når der planlægges en ordre om en luftoperation eller en anden beslutning, der har konsekvenser for det russiske militære kontingent, sikres der fuld koordinering med det russiske militære kontingents højtstående militære repræsentanter. Den Russiske Føderation har samme rettigheder og forpligtelser i forbindelse med den daglige styring af operationen som de deltagende EU-medlemsstater.
   3.   Den russiske part udpeger højtstående militære repræsentanter til at repræsentere det russiske militære kontingent i EUFOR både i EU-operationens hovedkvarter i Paris, Frankrig, og i EU-styrkehovedkvarteret i Abéché, Tchad. Hver af de højtstående militære repræsentanter kan bistås af underordnede. De højtstående militære repræsentanter rådfører sig med EU’s kommandostruktur om alle forhold i forbindelse med EUFOR. Det russiske militære kontingents øverstbefalende er ansvarlig for den daglige disciplin i kontingentet.
   Artikel 5
   Finansielle aspekter
   1.   Den russiske part afholder alle udgifter i forbindelse med sin deltagelse i EU-operationen, medmindre udgifterne afholdes i fællesskab som fastlagt i de gennemførelsesarrangementer, der er omhandlet i artikel 6 i denne aftale.
   2.   EUFOR Tchad/RCA sørger for logistikstøtte til det russiske militære kontingent, idet udgifterne refunderes på de vilkår, der er fastlagt i gennemførelsesarrangementerne, jf. artikel 6 i denne aftale.
   3.   EU fritager den russiske part for ethvert finansielt bidrag til de fælles udgifter.
   4.   Erstatning i tilfælde af død, personskade, tab eller tingsskade forvoldt mod fysiske eller juridiske personer fra den eller de stater, hvor EU-operationen gennemføres, afgøres efter bestemmelserne i aftalerne om status for styrkerne, jf. artikel 2, stk. 1, i denne aftale.
   5.   Den administrative forvaltning af de udgifter, der er specificeret i de i artikel 6 i denne aftale omhandlede gennemførelsesarrangementer, påhviler den EU-mekanisme, der administrerer de fælles udgifter og de nationale udgifter i forbindelse med operationen.
   Artikel 6
   Arrangementer til gennemførelse af aftalen
   Den russiske parts deltagelse i EU-operationen gennemføres i overensstemmelse med de tekniske og administrative modaliteter i arrangementerne til gennemførelse af denne aftale, som skal indgås af Den Russiske Føderations forsvarsministerium og EU’s øverstbefalende for operationen.
   Artikel 7
   Misligholdelse
   Hvis en af parterne ikke overholder de forpligtelser, der er fastsat i artikel 1-6 i denne aftale, har den anden part ret til at opsige denne aftale med en måneds varsel.
   Artikel 8
   Bilæggelse af tvister
   1.   Tvister mellem parterne om fortolkningen eller anvendelsen af denne aftale og dens gennemførelsesarrangementer bilægges af de respektive parters relevante myndigheder på et passende niveau eller med diplomatiske midler.
   2.   Finansielle krav eller tvister, der ikke er bilagt i henhold til denne artikels stk. 1, indbringes for en forligsmand eller mægler, der er udpeget ved fælles overenskomst.
   Krav eller tvister, der ikke kan bilægges ved et sådant forlig eller sådan mægling, kan af begge parter indbringes for en voldgiftsret. Hver af parterne udnævner en voldgiftsmand til voldgiftsretten. De to udnævnte voldgiftsmænd udpeger en tredje voldgiftsmand, der fungerer som formand. Udnævner en af parterne ikke en voldgiftsmand inden to måneder efter modtagelse af den anden parts meddelelse om, at tvisten vil blive indbragt for voldgiftsretten, eller kan de to voldgiftsmænd ikke inden to måneder efter deres udnævnelse nå til enighed om udpegelse af en tredje voldgiftsmand, kan hver af parterne anmode præsidenten for Den Internationale Domstol om at foretage udpegelsen. Hvis præsidenten for Den Internationale Domstol er statsborger i en af parterne eller af andre årsager ikke kan påtage sig dette hverv, foretages de nødvendige udpegelser af den af de højest placerede dommere i Den Internationale Domstol, der ikke er statsborger i nogen af parterne. Voldgiftsretten træffer afgørelse efter ret og billighed. Voldgiftsmændene har ikke bemyndigelse til at idømme erstatning med straffende formål. Voldgiftsmændene aftaler voldgiftsprocedurerne. Voldgiftsretten sættes i Bruxelles, og voldgiftssproget er engelsk. Voldgiftskendelsen skal indeholde den begrundelse, afgørelsen bygger på, og skal af begge parter godkendes som endelig afgørelse af tvisten. Hver part afholder sine egne omkostninger, og alle fælles omkostninger deles ligeligt mellem parterne.
   Artikel 9
   Ikrafttræden
   1.   Denne aftale træder i kraft på den første dag i den første måned efter, at parterne har underrettet hinanden om, at de har afsluttet de nødvendige interne procedurer.
   2.   Denne aftale anvendes foreløbigt fra datoen for undertegnelsen.
   3.   Denne aftale forbliver i kraft, så længe den russiske part bidrager til EU-operationen. Ophøret af denne aftale berører ikke eventuelle rettigheder eller forpligtelser, der følger af gennemførelsen af denne aftale forud for ophøret.

      Udfærdiget i Bruxelles, den 5. november 2008, i to eksemplarer på såvel engelsk som russisk, idet begge tekster har samme gyldighed.

            For Den Europæiske Union

            For Den Russiske Føderation

   BILAG
   ERKLÆRINGER
   jf. artikel 2, stk. 5 og 6, i aftalen
   Erklæring fra EU’s medlemsstater:
   »De EU-medlemsstater, der anvender EU’s fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA) vil, for så vidt deres nationale retssystem tillader det, bestræbe sig på i videst muligt omfang at frafalde og selv overtage behandlingen af eventuelle erstatningskrav mod Den Russiske Føderation for personskade eller død blandt deres personel eller for tingsskade eller tab af materiel, der tilhører dem og benyttes af EU-operationen, hvis sådan personskade, død, tingsskade eller tab:

               —

               er forvoldt af personel fra Den Russiske Føderation under udførelsen af dets opgaver i forbindelse med EU-operationen, når bortses fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører Den Russiske Føderation, såfremt dette materiel er benyttet i forbindelse med EU-operationen, når bortses fra grov uagtsomhed eller forsætlig forsømmelse blandt personel fra EU-operationen fra Den Russiske Føderation under benyttelsen af dette materiel.«

         Erklæring fra Den Russiske Føderation:
   »Den Russiske Føderation, der bidrager til Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA), der gennemføres i overensstemmelse med fælles aktion 2007/677/FUSP af 15. oktober 2007, vil, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EU-operationen, for personskade eller død blandt dens personel eller for tingsskade eller tab af materiel, der tilhører føderationen og benyttes af EU-operationen, hvis sådan personskade, død, tingsskade eller tab:

               —

               er forvoldt af personel under udførelsen af dets opgaver i forbindelse med EU-operationen, når bortses fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører stater, som deltager i EU-operationen, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-operationen under benyttelsen af dette materiel.«


title: Europa-Parlamentets afgørelse (EU) 2016/1522 af 28. april 2016 om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2014

text:
               14.9.2016

               DA

               Den Europæiske Unions Tidende

               L 246/252

         EUROPA-PARLAMENTETS AFGØRELSE (EU) 2016/1522
   af 28. april 2016
   om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2014
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2014,

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2014 med autoritetens svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om decharge til autoriteten for gennemførelsen af budgettet for regnskabsåret 2014 (05584/2016 — C8-0074/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (4), særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A8-0086/2016),

               1.

               meddeler den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 409 af 9.12.2015, s. 160.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EFT L 31 af 1.2.2002, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


title: 2009/896/EF: Rådets afgørelse af 30. november 2009 om indgåelse af aftalen mellem Det Europæiske Fællesskab og Antigua og Barbuda om visumfritagelse for kortvarige ophold

text:
               8.12.2009

               DA

               Den Europæiske Unions Tidende

               L 321/38

         RÅDETS AFGØRELSE
   af 30. november 2009
   om indgåelse af aftalen mellem Det Europæiske Fællesskab og Antigua og Barbuda om visumfritagelse for kortvarige ophold
   (2009/896/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 62, nr. 2, litra b), nr. i), sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Kommissionen har på Det Europæiske Fællesskabs vegne forhandlet en aftale med Antigua og Barbuda om visumfritagelse for kortvarige ophold (i det følgende »aftalen«).

               (2)

               Aftalen blev på Fællesskabets vegne undertegnet den 28. maj 2009 og har været anvendt midlertidigt fra denne dato med forbehold af dens indgåelse på et senere tidspunkt, jf. Rådets afgørelse 2009/478/EF (2).

               (3)

               Aftalen bør godkendes.

               (4)

               Ved aftalen nedsættes der et blandet udvalg til forvaltning af aftalen, der selv bør vedtage sin forretningsorden. Det er hensigtsmæssigt at indføre en forenklet procedure for fastlæggelsen af Fællesskabets holdning til vedtagelsen af denne forretningsorden.

               (5)

               I medfør af artikel 1 og 2 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, og med forbehold af artikel 4 i samme protokol deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland —

         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Antigua og Barbuda om visumfritagelse for kortvarige ophold (3) godkendes hermed på Fællesskabets vegne.
   Artikel 2
   Formanden for Rådet giver den i aftalens artikel 8, stk. 1, omhandlede meddelelse (4).
   Artikel 3
   I det i aftalens artikel 6 omhandlede blandede ekspertudvalg repræsenteres Fællesskabet af Kommissionen bistået af eksperter fra medlemsstaterne.
   Artikel 4
   I det blandede ekspertudvalg fastlægges Fællesskabets holdning til vedtagelsen af den i aftalens artikel 6, stk. 4, omhandlede forretningsorden af Kommissionen efter høring af et særligt udvalg udpeget af Rådet.
   Artikel 5
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  Udtalelse af 20.10.2009 (endnu ikke offentliggjort i EUT).

      (2)  EUT L 169 af 30.6.2009, s. 1.

      (3)  Teksten til aftalen findes i EUT L 169 af 30.6.2009, s. 3.

      (4)  Aftalens ikrafttrædelsesdato offentliggøres af Rådets generalsekretariat i Den Europæiske Unions Tidende.


title: Europa-Parlamentets afgørelse (EU) 2015/1695 af 29. april 2015 om decharge for gennemførelsen af budgettet for fællesforetagendet Clean Sky for regnskabsåret 2013

text:
               30.9.2015

               DA

               Den Europæiske Unions Tidende

               L 255/371

      EUROPA-PARLAMENTETS AFGØRELSE (EU) 2015/1695
      af 29. april 2015
      om decharge for gennemførelsen af budgettet for fællesforetagendet Clean Sky for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for fællesforetagendet Clean Sky for regnskabsåret 2013,

                  —

                  der henviser til Revisionsrettens beretning om årsregnskabet for fællesforetagendet Clean Sky for regnskabsåret 2013 med fællesforetagendets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om meddelelse af decharge til fællesforetagendet for gennemførelsen af budgettet for regnskabsåret 2013 (05306/2015 — C8-0049/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3);

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 209,

                  —

                  der henviser til Rådets forordning (EF) nr. 71/2008 af 20. december 2007 om oprettelse af fællesforetagendet Clean Sky (5);

                  —

                  der henviser til Rådets forordning (EU) nr. 558/2014 af 6. maj 2014 om oprettelse af fællesforetagendet Clean Sky 2 (6), særlig artikel 1, stk. 2, og artikel 12,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (7),

                  —

                  der henviser til Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, der er omhandlet i artikel 209 i Europa-Parlamentets og Rådets forordning (EU, Euratom) nr. 966/2012 (8),

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0107/2015),

         1.

            meddeler den administrerende direktør for fællesforetagendet Clean Sky 2 decharge for gennemførelsen af fællesforetagendet Clean Sky's budget for regnskabsåret 2013;

         2.

            fremsætter sine bemærkninger i nedenstående beslutning;

         3.

            pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet Clean Sky 2, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 452 af 16.12.2014, s. 17.

         (2)  EUT C 452 af 16.12.2014, s. 18.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 30 af 4.2.2008, s. 1.

         (6)  EUT L 169 af 7.6.2014, s. 77.

         (7)  EFT L 357 af 31.12.2002, s. 72.

         (8)  EUT L 38 af 7.2.2014, s. 2.


Avis juridique important

|

31995D0145

95/145/EF, EKSF: Rådets og Kommissionens afgørelse af 10. april 1995 om indgåelse af aftalen mellem De Europæiske Fællesskaber og regeringen for Amerikas Forenede Stater om anvendelsen af deres konkurrencelovgivning

EF-Tidende nr. L 095 af 27/04/1995 s. 0045 - 0046

RÅDETS OG KOMMISSIONENS AFGØRELSE af 10. april 1995 om indgåelse af aftalen mellem De Europæiske Fællesskaber og regeringen for Amerikas Forenede Stater om anvendelsen af deres konkurrencelovgivning (95/145/EF, EKSF) RÅDET FOR DEN EUROPÆISKE UNION, OGKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 87 og 235, sammenholdt med artikel 228, stk. 3, første afsnit,under henvisning til traktaten om oprettelse af Det Europæiske Kul- og Stålfællesskab, særlig artikel 65 og 66,under henvisning til forslag fra Kommissionen,under henvisning til udtalelse fra Europa-Parlamentet (1), ogud fra følgende betragtninger:Henvisningen til artikel 235 i traktaten om oprettelse af Det Europæiske Fællesskab er nødvendig, da aftalen omhandler fusioner og erhvervelser, som falder ind under Rådets forordning (EØF) nr. 4064/89 af 21. december 1989 om kontrol med virksomhedssammenslutninger (2), der hovedsagelig er baseret på nævnte artikel;da konkurrenceproblemerne har en mere og mere international karakter, er det vigtigt at styrke det internationale samarbejde på dette område;Kommissionen har i dette øjemed ført forhandlinger om en aftale med regeringen for Amerikas Forenede Stater om anvendelsen af De Europæiske Fællesskabers og Amerikas Forenede Staters konkurrencelovgivning;denne aftale, herunder den fortolkende brevveksling, bør godkendes -TRUFFET FØLGENDE AFGØRELSE:Artikel 1 Aftalen mellem De Europæiske Fællesskaber og regeringen for Amerikas Forenede Stater om anvendelsen af deres konkurrencelovgivning, herunder den fortolkende brevveksling, godkendes hermed på Det Europæiske Fællesskabs og Det Europæiske Kul- og Stålfællesskabs vegne.Teksten til aftalen og den fortolkende brevveksling, som er udfærdiget på engelsk, er knyttet til denne afgørelse.Artikel 2 Aftalen anvendes med virkning fra den 23. september 1991.Artikel 3 Rådets formand bemyndiges til at udpege den eller de personer, der er beføjede til at give regeringen for Amerikas Forenede Stater notifikation om godkendelse af aftalen på Det Europæiske Fællesskabs vegne og til at undertegne den fortolkende brevveksling.Kommissionen udpeger den eller de personer, der er beføjede til at give regeringen for Amerikas Forenede Stater notifikation om godkendelse af aftalen på Det Europæiske Kul- og Stålfællesskabs vegne og til at undertegne den fortolkende brevveksling.Udfærdiget i Luxembourg, den 10. april 1995.På Rådets vegneJ. PUECHFormandPå Kommissionens vegneJ. SANTERFormand(1) Udtalelse afgivet den 20. januar 1995 (EFT nr. C 43 af 20. 2. 1995) og den 17. marts 1995 (endnu af 10. 4. 1995).(2) EFT nr. L 395 af 30. 12. 1989, s. 1 (Berigtiget i EFT nr. L 257 af 21. 9. 1990, s. 13).


Avis juridique important

|

31995D0414

95/414/EF: Rådets afgørelse af 17. juli 1995 om Det Europæiske Fællesskabs indgåelse af interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side

EF-Tidende nr. L 247 af 13/10/1995 s. 0001 - 0001

RÅDETS AFGØRELSE af 17. juli 1995 om Det Europæiske Fællesskabs indgåelse af interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side (95/414/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtning:Det er i afventning af ratifikationen af partnerskabs- og samarbejdsaftalen mellem De Europæiske Fællesskaber og deres medlemsstater og Den Russiske Føderation, der blev undertegnet på Korfu den 24. juni 1994, nødvendigt på Det Europæiske Fællesskabs vegne at godkende interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side, paraferet den 29. december 1994 -TRUFFET FØLGENDE AFGØRELSE:Artikel 1Interimsaftalen om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side med de to protokoller og erklæringerne hertil godkendes herved på Det Europæiske Fællesskabs vegne.Teksten til interimsaftalen er knyttet til denne afgørelser.Artikel 2Formanden for Rådet bemyndiges til at udpege de personer, der er beføjet til at undertegne interimsaftalen (1).Artikel 3Formanden for Rådet giver på Det Europæiske Fællesskabs vegne den underretning, der er omhandlet i interimsaftalens artikel 36.Udfærdiget i Bruxelles, den 17. juli 1995.På Rådets vegneJ. SOLANAFormand(1) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.


title: 90/617/EOEF: RAADETS AFGOERELSE AF 27. JULI 1990 OM INDGAAELSE AF AFTALEN MELLEM DET EUROPAEISKE OEKONOMISKE FAELLESSKAB OG REPUBLIKKEN INDONESIEN OM HANDEL MED TEKSTILVARER

text:
Nr . L 329 / 42                             De Europæiske Fællesskabers Tidende                                          28 . 11 . 90
                                                    RÅDETS AFGØRELSE
                                                        af 27. juli 1990
                  om indgåelse af aftalen mellem Det Europæiske Økonomiske Fællesskab og Republikken
                                            Indonesien om handel med tekstilvarer
                                                        ( 90 / 617 / EØF)     ,
RÅDET FOR DE EUROPÆISKE
FÆLLESSKABER HAR —
under henvisning til Traktaten om Oprettelse af Det Euro
pæiske Økonomiske Fællesskab , særlig artikel 113 ,
                                                                                Artikel 2
under henvisning til forslag fra Kommissionen, og
ud fra følgende betragtning:                                          Formanden for Rådet bemyndiges til at udpege den person,
                                                                      der er beføjet til at undertegne aftalen med bindende virkning
Den aftale om handel med tekstilvarer, der er forhandlet              for Fællesskabet .
mellem Det Europæiske Økonomiske Fællesskab og Repu
blikken Indonesien, paraferet i Bruxelles den 28 . juni 1986
og i henhold til afgørelse 87/421 / EØF (*) anvendt midler
tidigt fra den 1 . januar 1987, bør godkendes —
                                                                      Udfærdiget i Bruxelles, den 27 . juli 1990.
TRUFFET FØLGENDE AFGØRELSE :
                            Artikel 1
                                                                                På Rådets vegne
Aftalen mellem Det Europæiske Økonomiske Fællesskab og                                                             E. RUBBI
Republikken Indonesien om handel med tekstilvarer godken
des herved på Fællesskabets vegne.                                                                                Formand
(») EFT nr. L 233 af 19. 8 . 1987, s . 38 .


title: 2012/311/EU: Rådets afgørelse af 7. juni 2012 om den holdning, som Den Europæiske Union skal indtage i Komitéen for Fødevarehjælp for så vidt angår videreførelsen af konventionen om fødevarehjælp af 1999

text:
               19.6.2012

               DA

               Den Europæiske Unions Tidende

               L 158/1

         RÅDETS AFGØRELSE
   af 7. juni 2012
   om den holdning, som Den Europæiske Union skal indtage i Komitéen for Fødevarehjælp for så vidt angår videreførelsen af konventionen om fødevarehjælp af 1999
   (2012/311/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 214, stk. 4, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Konventionen om fødevarehjælp af 1999 (FAC) blev indgået af Det Europæiske Fællesskab ved Rådets afgørelse 2000/421/EF (1) og videreført ved en række beslutninger truffet af Komitéen for Fødevarehjælp.

               (2)

               Da den nugældende FAC udløber den 30. juni 2012, skal spørgsmålet om mulig videreførelse behandles på det kommende møde i Komitéen for Fødevarehjælp i juni 2012.

               (3)

               I henhold til artikel XXV, litra b), i FAC forudsætter videreførelsen, at konventionen om kornhandel af 1995 forbliver i kraft. Den 6. juni 2011 besluttede Det Internationale Kornråd at forlænge konventionen om kornhandel af 1995 indtil den 30. juni 2013.

               (4)

               På det 103. møde i Komitéen for Fødevarehjælp den 14. december 2010 blev dets medlemmer enige om at påbegynde den formelle genforhandlingsproces af FAC med en række forhandlinger.

               (5)

               Idet den nye konvention om fødevarebistand, som afløser FAC, først træder i kraft den 1. januar 2013, er der et slip på seks måneder mellem udløbet af FAC og ikrafttrædelsen af den nye konvention om fødevarebistand.

               (6)

               På det 105. møde i Komitéen for Fødevarehjælp den 30. november 2011 blev parterne i FAC enige om, at en overlapning med den nye konvention om fødevarebistand bør undgås, og at et seks måneders slip mellem konventionerne var at foretrække frem for en videreførelse af FAC.

               (7)

               Europa-Kommissionen, som repræsenterer Den Europæiske Union i Komitéen for Fødevarehjælp, bør derfor bemyndiges til at modsætte sig en konsensus i Komitéen for Fødevarehjælp, der støtter en videreførelse —

         VEDTAGET DENNE AFGØRELSE:
   Artikel 1
   Den Europæiske Unions holdning i Komitéen for Fødevarehjælp er at modsætte sig en konsensus i Komitéen for Fødevarehjælp, jf. regel 13 i forretningsordenen for Komitéen for Fødevarehjælp, der støtter en videreførelse af konventionen om fødevarehjælp.
   Artikel 2
   Kommissionen bemyndiges til at fremføre denne holdning i Komitéen for Fødevarehjælp.
   Artikel 3
   Denne afgørelse træder i kraft på dagen for dens vedtagelse.

      Udfærdiget i Luxembourg, den 7. juni 2012.

            På Rådets vegne

         M. BØDSKOV

            Formand

      (1)  EFT L 163 af 4.7.2000, s. 37.


title: 2012/434/EU: Rådets afgørelse af 24. juli 2012 om indgåelse af aftalen i form af brevveksling mellem Den Europæiske Union og Den Russiske Føderations regering om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland

text:
               27.7.2012

               DA

               Den Europæiske Unions Tidende

               L 200/1

         RÅDETS AFGØRELSE
   af 24. juli 2012
   om indgåelse af aftalen i form af brevveksling mellem Den Europæiske Union og Den Russiske Føderations regering om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland
   (2012/434/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207, stk. 4, første afsnit, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2012/107/EU (1) blev aftalen i form af brevveksling mellem Den Europæiske Union og Den Russiske Føderation om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland (»aftalen«) undertegnet den 16. december 2011, med forbehold af dens indgåelse.

               (2)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen i form af brevveksling mellem Den Europæiske Union og Den Russiske Føderations regering om bevarelsen af de tilsagn om handel med tjenesteydelser, der er indeholdt i den nuværende partnerskabs- og samarbejdsaftale mellem EU og Rusland, godkendes hermed på Unionens vegne (2).
   Artikel 2
   Formanden for Rådet udpeger den eller de personer, som på Unionens vegne er beføjet til at give den meddelelse, der er nævnt i aftalen, med henblik på at udtrykke Unionens samtykke i at blive bundet af aftalen (3).
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 24. juli 2012.

            På Rådets vegne

         A. D. MAVROYIANNIS

            Formand

      (1)  EUT L 57 af 29.2.2012, s. 43.

      (2)  Aftalen er offentliggjort i EUT L 57 af 29.2.2012, s. 44, sammen med afgørelsen om undertegnelse.

      (3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


Avis juridique important

|

31995D0355

95/355/Euratom: Kommissionens afgørelse af 28. juni 1995 om Kommissionens indgåelse på Fællesskabets vegne af et aftalememorandum om samarbejde mellem Det Europæiske Atomenergifællesskab og den canadiske regering om kontrolleret nuklear fusion

EF-Tidende nr. L 211 af 06/09/1995 s. 0030 - 0030

KOMMISSIONEN AFGØRELSE af 28. juni 1995 om Kommissionens indgåelse på Fællesskabets vegne af et aftalememorandum om samarbejde mellem Det Europæiske Atomenergifællesskab og den canadiske regering om kontrolleret nuklear fusion (95/355/Euratom)KOMMISSIONEN FOR DE EUROPEÆISKE FÆLLESSKABER HAR -under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, ogud fra følgende betragtning:Rådet har ved afgørelse af 20. februar 1995 godkendt Kommissionens indgåelse af et aftalememorandum om samarbejde mellem Det Europæiske Atomenergifællesskab og den canadiske regering om kontrolleret nuklear fusion -TRUFFET FØLGENDE AFGØRELSE:Artikel 1Aftalememorandummet om samarbejde mellem Det Europæiske Atomenergifællesskab og den canadiske regering om kontrolleret nuklear fusion indgås herved på Fællesskabets vegne.Teksten til aftalememorandummet er knyttet til denne afgørelse.Artikel 2Kommissionens medlem med ansvar for videnskab, forskning og udvikling eller vedkommendes dertil udpegede repræsentant, bemyndiges hermed til at undertegne aftalememorandummet med bindende virkning for Det Europæiske Atomenergifællesskab.Udfærdiget i Bruxelles, den 28. juni 1995.På Kommissionens vegneJacques SANTERFormand